open-index/open-wikipedia-markdown huggingface dataset:
Ελαταριά Θεσπρωτίας

Η **Ελαταριά** είναι πολύ μικρός οικισμός της Ηπείρου στην Περιφερειακή Ενότητα Θεσπρωτίας.

## Γεωγραφικά - ιστορικά στοιχεία
Η Ελαταριά βρίσκεται στις βόρειες πλαγιές του όρους Χιονίστρα σε υψόμετρο 810 μέτρα. Απέχει 24 χλμ. Β. από την Παραμυθιά (έδρα του δήμου) και 49 χλμ. Α. από την Ηγουμενίτσα (μέσω Εγνατίας).

Είναι κτισμένη μέσα στο μεγαλύτερο ελατοδάσος της Θεσπρωτίας (σχεδόν 6.000 στρεμμάτων) με ένα φαράγγι να το χωρίζει από τα άκρα του. Το χωριό αναφέρεται από τον 16ο αιώνα με την ονομασία *Λαμπανίτσα* και την περίοδο που ευημερούσε ο πληθυσμός της είχε φθάσει στους 1.000 κατοίκους, οι οποίοι ασχολούνταν κυρίως με την κτηνοτροφία και στην συνέχεια με την υλοτομία. Μετά τον Β' Παγκόσμιο Πόλεμο άρχισε η γρήγορη εγκατάληψή του (έχοντας ως κυριότερο προορισμό τους τον Παραπόταμο).

Σήμερα, χάρι στο πλούσιο φυσικό περιβάλλον της περιοχής, αποτελεί προορισμό εναλλακτικού τουρισμού, δημοφιλή για τις πεζοπορικές διαδρομές του αλλά και το αναρριχητικό του πεδίο.

## Διοικητικά στοιχεία
Αναφέρεται επίσημα μετά την απελευθέρωση το 1919 με την παλιά της ονομασία από την περίοδο της Τουρκοκρατίας ως *Λαμπανίτσα*  να ορίζεται έδρα της ομώνυμης νεοϊδρυθείσας κοινότητας. Το 1928  μετονομάστηκε σε Ελαταριά. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, αποτελεί κοινότητα, που ανήκει στη Δημοτική Ενότητα Παραμυθιάς του Δήμου Σουλίου και σύμφωνα με την απογραφή 2021 απογράφησαν 4 κάτοικοι ενώ με αυτήν του 2011 ήταν 21 κατοίκους.

## Εξωτερικοί σύνδεσμοι

* Ελαταριά Θεσπρωτίας (Λαμπανίτσα ) - από ψηλά στο https://www.youtube.com/.
* Φωτογραφίες από την Ελαταριά στον ιστότοπο https://www.greece.com/.
* Η πεζοπορική διαδρομή: Ελαταρια - Κορυφή Χιονίστρας 1650μ στο https://el.wikiloc.com/.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου
Ξηρόλοφος Θεσπρωτίας

Ο **Ξηρόλοφος** είναι οικισμός της Ηπείρου στην Περιφερειακή Ενότητα Θεσπρωτίας.

## Γενικά στοιχεία
Ο Ξηρόλοφος βρίσκεται σε υψόμετρο 200 μέτρα ενώ απέχει περίπου 6 χλμ. Ν. από την Παραμυθιά (έδρα του δήμου) και 38 χλμ. Α.-ΝΑ. από την Ηγουμενίτσα (μέσω Κρυσταλλοπηγής). Τα αρχικά σπίτια του χωριού είναι κτισμένα πάνω σ’ ένα λόφο, όπου έμεναν, μέχρι το 1965, οι περισσότεροι κάτοικοί του, οπότε άρχισαν να κτίζονται τα νεότερα βορειότερα κοντά στον ποταμό Κοκκυτό. Η ενοριακή εκκλησία του χωριού είναι αφιερωμένη στον Άγιο Γεώργιο και εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας.

Αναφέρεται επίσημα μετά την απελευθέρωση το 1919, με την παλιά της ονομασία από την Τουρκοκρατία, ως *Ζελεσσό* να ορίζεται έδρα της ομώνυμης νεοϊδρυθείσας κοινότητας. Το 1927 μετονομάστηκε σε  Ξηρόλοφος. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Ραχούλι αποτελούν την κοινότητα Ξηρόλοφου, που ανήκει στη Δημοτική Ενότητα Παραμυθιάς του Δήμου Σουλίου και σύμφωνα με την απογραφή 2021 απογράφησαν 175 κάτοικοι ενώ με αυτήν του 2011 ήταν 213.

## Παραπομπές
Κάρολος Θεόδωρος του Tέρινγκ-Γιέτενμπαχ

Ο **Κάρολος Θεόδωρος**, γερμ.: *Karl Theodor zu Toerring-Jettenbach* (22 Σεπτεμβρίου 1900 - 14 Μαΐου 1967), που γεννήθηκε στο Βίνχερινγκ της Βαυαρίας και απεβίωσε στο Μόναχο της Δυτικής Γερμανίας, ήταν κόμης του Tέρινγκ-Γιέτενμπαχ. Έγινε επικεφαλής του Οίκου των Tέρινγκ από το 1929 μέχρι το τέλος του. Ήταν Βαυαρός αριστοκράτης και επιχειρηματίας.

## Καταγωγή
μικρογραφία|Ο Κάρολος Θεόδωρος ως παιδί με τους γονείς και τα αδέλφια του, π. 1910.
Ο Κάρολος Θεόδωρος ήταν γιος τού Χανς Φάιτ κόμη Τέρινγκ-Γιέτενμπαχ (1862-1929) και της Σοφίας Αδελαΐδας των Βίττελμπαχ (1875-1957), κόρης του Καρόλου Θεοδώρου (1839-1909) δούκα στη Βαυαρία. Μέσω τού πατέρα του, ήταν εγγονός του Κλέμεντ Μαρία κόμη του Τέρινγκ-Γιέτενμπαχ (1826-1891). Ήταν ένας από τους ανιψιούς του βασιλιά Αλβέρτου Α΄ του Βελγίου και του πρίγκιπα Ρούπρεχτ της Βαυαρίας.

Στις 10 Ιανουαρίου 1934 ο κόμης Κάρολος Θεόδωρος νυμφεύτηκε στο Ζέεφελντ της Βαυαρίας, την πριγκίπισσα Ελισάβετ της Ελλάδας (1904-1955), δεύτερη κόρη του πρίγκιπα Νικολάου της Ελλάδας (1872-1938) και της Ελένης Βλαδιμηρόβνας μεγάλης δούκισσας της Ρωσίας (1882-1957).

Από αυτόν τον γάμο γεννήθηκαν δύο παιδιά:
* Χανς Φάιτ (γενν. στο Μόναχο, 11 Ιανουαρίου 1935), κόμης του Tέρινγκ-Γιέτενμπαχ. Νυμφεύτηκε το 1964 την πριγκίπισσα Ενριέτα του Χοενλόε-Μπάρτενσταϊν (γενν. 1938), και απέκτησε τρία παιδιά .
* Ελένη (γενν. στο Βίνχερινγκ, 20 Μαΐου 1937), παντρεύτηκε το 1956 τον αρχιδούκα Φερδινάνδο της Αυστρίας (1918-2004) και απέκτησε τρία παιδιά .

## Βιογραφία
Επικεφαλής μιας οικογένειας υψηλού κύρους, που συνδέεται με τον Οίκο των Βίττελσμπαχ, ο κόμης Κάρολος Θεόδωρος απέκτησε αρκετή πλούσια κληρονομιά. Γνωστός για τη φινέτσα του, διέθετε μια σημαντική συλλογή μοντέρνας τέχνης . Ανιψιός της βασίλισσας Ελισάβετ του Βελγίου, ο κόμης συνάντησε τη σύζυγό του πριγκίπισσα Ελισάβετ της Ελλάδας κατά τη διάρκεια παραμονής του με τον φίλο του και μελλοντικό κουνιάδο του, αντιβασιλιά Παύλο της Γιουγκοσλαβίας, το 1933 .

Μετά την άνοδο του Αδόλφου Χίτλερ στην εξουσία, ο κόμης Κάρολος-Θεόδωρος έδειξε κάποια συμπάθεια για το ναζιστικό καθεστώς, χωρίς να ενταχθεί στο NSDAP . Από το 1939, το Τρίτο Ράιχ χρησιμοποίησε τους οικογενειακούς δεσμούς μεταξύ του Καρόλου Θεοδώρου και του αντιβασιλιά Παύλου, για να ωθήσει τη Γιουγκοσλαβία να υπογράψει το τριμερές σύμφωνο, το οποίο και έγινε το 1941 .

Το 1952 ο κόμης Κάρολος Θεόδωρος ίδρυσε, με τον βιομήχανο Έντμπουντ Ούχερ, την εταιρεία ηλεκτρονικού εξοπλισμού Uher.

Ο κόμης Κάρολος Θεόδωρος απεβίωσε το 1967, και τάφηκε στο οικογενειακό κοιμητήριο στο κάστρο Φράουενμπυλ.

## Παραπομπές


## Βιβλιογραφία
*  
*  
* .

## Εξωτερικοί σύνδεσμοι
* 

Κατηγορία:Βαυαροί ευγενείς
Ράπι Θεσπρωτίας

Το **Ράπι** ή **Ράπιο** είναι οικισμός της Ηπείρου στην Περιφερειακή Ενότητα Θεσπρωτίας.

## Γενικά στοιχεία
Το Ράπι βρίσκεται σε υψόμετρο 280 μέτρα ενώ απέχει περίπου 14 χλμ. Δ.-ΝΔ. από την Παραμυθιά (έδρα του δήμου) και 24 χλμ. Α.-ΝΑ. από την Ηγουμενίτσα (μέσω Γκρίκα). Αναφέρεται επίσημα ως ξεχωριστός οικισμός για πρώτη φορά το 1940 να προσαρτάται στην τότε κοινότητα Δράγανης (σημερινή Αμπελιά). Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, αποτελεί κοινότητα, που ανήκει στη Δημοτική Ενότητα Παραμυθιάς του Δήμου Σουλίου και σύμφωνα με την απογραφή 2021 απογράφησαν 114 κάτοικοι ενώ με αυτήν του 2011 είχε 129 κατοίκους.

## Παραπομπές
Ορχήστρα Λαχανικών

μικρογραφία|Η Ορχήστρα Λαχανικών το 2015.
Η **Ορχήστρα Λαχανικών** (γνωστή και ως ******, **Πρώτη Ορχήστρα Λαχανικών της Βιέννης** ή **Ορχήστρα Λαχανικών της Βιέννης**) είναι αυστριακό μουσικό συγκρότημα που χρησιμοποιεί όργανα που κατασκευάζονται εξ ολοκλήρου από φρέσκα λαχανικά.

## Ιστορία
Το συγκρότημα, που ιδρύθηκε τον Φεβρουάριο του 1998 στη Βιέννη, αποτελείται από δέκα μουσικούς, έναν μάγειρα και έναν τεχνικό ήχου. Τα μέλη του συγκροτήματος είναι όλα ενεργά σε διάφορους καλλιτεχνικούς τομείς (για παράδειγμα μουσικοί, ποιητές ήχου, γλύπτες, καλλιτέχνες μέσων ενημέρωσης, σχεδιαστές και αρχιτέκτονες) και έχουν συνεργαστεί για την σύλληψη και την εκτέλεση του έργου τους.

Η διεπιστημονική προσέγγιση αποτελεί κρίσιμο παράγοντα στην έρευνα και την περαιτέρω ανάπτυξη της μουσικής λαχανικών. Η πρόθεση είναι να δημιουργηθεί μια ηχητική εμπειρία που μπορεί να γίνει αντιληπτή με όλες τις αισθήσεις.

Μουσικές έννοιες του κινήματος Fluxus, για παράδειγμα συνθέσεις από τον Τζον Κέιτζ, θα μπορούσαν να θεωρηθούν ως πηγή έμπνευσης για αυτή την μοναδική ορχήστρα. Το ξεχωριστό τους ρεπερτόριο φαίνεται επίσης να έχει βαθιές ρίζες στην ηχητική τέχνη και την πειραματική και ηλεκτρονική μουσική, επειδή παίζουν ανήκουστες ερμηνείες του Ίγκορ Στραβίνσκι, του γερμανικού συγκροτήματος ηλεκτρονικής μουσικής Kraftwerk ή του αυστριακού συγκροτήματα Radian, καθώς και τις δικές τους συνθέσεις. Όλα τα κομμάτια διαθέτουν διάφορες μορφές γραφικής σημειογραφίας και συνθέτονται αποκλειστικά για ζωντανή παράσταση.

## Όργανα
Τα όργανα κατασκευάζονται με καρότα, σέλινο, πιπεριές, κολοκύθες, κολοκυθάκια και άλλα ωμά λαχανικά πριν από τις παραστάσεις. Ο ήχος τους ενισχύεται με τη χρήση ειδικών μικροφώνων.

Μετά τις παραστάσεις, τα λαχανικά που έχουν περισσέψει μαγειρεύονται σε σούπα για το κοινό.

Τον Μάρτιο του 2019, είχαν εφευρεθεί περισσότερα από 150 είδη οργάνων από την ίδρυση του συγκροτήματος και περιλαμβάνουν ξυλόφωνο καρότου, φλάουτο μπάσου ραπανιού, τύμπανα κολοκύθας, βιολί πράσου, μαράκες κρεμμυδιού και πολλά άλλα.

## Επιρροή
Το συγκρότημα διεξάγει κατά μέσο όρο 20-30 εκδηλώσεις ετησίως και έχει περιοδεύσει στην Ευρώπη, στις Ηνωμένες Πολιτείες και την Ασία.

Έλαβαν βραβείο Παγκόσμιου Ρεκόρ Γκίνες για τις περισσότερες συναυλίες από μια ορχήστρα λαχανικών, για 77 εμφανίσεις από μια ομάδα μουσικών που παίζουν με όργανα κατασκευασμένα από λαχανικά, έχοντας εκτελέσει σε τοποθεσίες σε όλο τον κόσμο από τον Απρίλιο του 1998 έως τον Σεπτέμβριο του 2012.

Σύμφωνα με το BBC, έχουν εμπνεύσει τη δημιουργία παρόμοιων συγκροτήσεων όπως η *London Vegetable Orchestra* και η *Long Island Vegetable Orchestra*.

## Δισκογραφία

### Άλμπουμ

* *Gemise* (1999) 
* *Automate* (2003) 
* *Remixed* (2008) 
* *Onionoise* (2010) 
* *Green Album* (2018) 

## Παραπομπές


## Εξωτερικοί σύνδεσμοι
* 
* The Vegetable Orchestra Literally Plays with Their Food στο YouTube
* Who says you can't play with food? The Vegetable Orchestra at TEDxVienna - βίντεο YouTube από το TEDx Talks

Λαχανικων Ορχηστρα
Κατηγορία:Μουσικά συγκροτήματα
Waiting for the End

Το «**Waiting for the End**» είναι τραγούδι του Αμερικανικού ροκ συγκροτήματος Linkin Park. Κυκλοφόρησε την 1 Οκτωβρίου 2010 ως το δεύτερο single και το όγδοο τραγούδι του τέταρτου στούντιο άλμπουμ τους, *[[A Thousand Suns]]*, το οποίο κυκλοφόρησε στις 14 Σεπτεμβρίου 2010. Το μουσικό βίντεο του τραγουδιού σε σκηνοθεσία του Τζο Χαν κυκλοφόρησε στις 8 Οκτωβρίου 2010 στο MTV. Έλαβε θετικά σχόλια από τους κριτικούς και έφτασε τη 42η θέση στο ''Billboard'' Hot 100 των ΗΠΑ.

Το «Waiting for the End» και πέντε ακόμα τραγούδια του *A Thousand Suns* περιλαμβάνονται στο «Linkin Park Track Pack» ως περιεχόμενο προς λήψη για το βιντεοπαιχνίδι ρυθμού *Guitar Hero: Warriors of Rock*. Επίσης κυκλοφόρησε ως ένα από έξι τραγούδια των Linkin Park στο *Rock Band 3*, αν και ήταν το μόνο τραγούδι του άλμπουμ που συμπεριλήφθηκε.

## Λίστα κομματιών
Όλη η σύνθεση και στίχοι των τραγουδιών είναι από τους Linkin Park. 

## Παραπομπές


Κατηγορία:Τραγούδια των Linkin Park
Κατηγορία:Τραγούδια του 2010
Κατηγορία:Singles του 2010
Κατηγορία:Τραγούδια γραμμένα από τον Μάικ Σινόντα
Κατηγορία:Singles της Warner Bros. Records
Γκόρινια

Η **Γκόρινια** (βοσν. *Gorinja*) είναι μικρό χωριό στον Δήμο της Μποσάνσκα Κρούπα, του Καντονίου Ούνα-Σάνα, στη Βοσνία και Ερζεγοβίνη. Το χωριό είναι κτισμένο σε υψόμετρο περίπου 470 μέτρα πάνω από την επιφάνεια της θάλασσας.

## Δημογραφία
Σύμφωνα με την απογραφή του 2013 ο πληθυσμός της Γκόρινια ήταν 36 κάτοικοι, το σύνολο των οποίων δήλωσαν Σέρβοι ως προς την εθνοτική καταγωγή τους.

## Παραπομπές


Γκορινια
Βέλικι Μπάντιτς

Το **Βέλικι Μπάντιτς** (βοσν. *Veliki Badić*) είναι χωριό στον Δήμο της Μποσάνσκα Κρούπα, του Καντονίου Ούνα-Σάνα, στη Βοσνία και Ερζεγοβίνη. Το χωριό είναι κτισμένο σε μέσο υψόμετρο περίπου 350 μέτρα πάνω από την επιφάνεια της θάλασσας. Το κέντρο του απέχει περίπου 5 χιλιόμετρα βόρεια-βορειοανατολικά σε ευθεία γραμμή από την πόλη Μποσάνσκα Κρούπα.

## Δημογραφία
Σύμφωνα με την απογραφή του 2013 ο πληθυσμός του Κομόρανι ήταν 794 κάτοικοι. Από αυτούς οι 789 (ποσοστό 99,4%) δήλωσαν Μποσνιάκοι και οι υπόλοιποι 5 δεν απάντησαν στην ερώτηση περί εθνοτικής καταγωγής.

## Παραπομπές


Βελικι Μπαντιτ
NGC 4273

Ο **[[Νέος Γενικός Κατάλογος|NGC]] 4273** είναι ραβδωτός σπειροειδής γαλαξίας στον αστερισμό Παρθένο. Η ταχύτητά του σε σχέση με την κοσμική ακτινοβολία υποβάθρου είναι  γεγονός που σημαίνει ότι σύμφωνα με τον νόμο του Χαμπλ απέχει 131,2 ± 9,3 εκατομμύρια έτη φωτός. Παρόλα αυτά σύμφωνα με μετρήσεις που δεν βασίζονται στη μετατόπιση προς το ερυθρό εκτιμάται πως απέχει 94,72 ± 4,68 εκατομμύρια έτη φωτός. 

Τον ανακάλυψε ο αστρονόμος Ουίλιαμ Χέρσελ (William Herschel) στις 17 Απριλίου 1786 και σύμφωνα με τον A.M. Garcia ανήκει στην ομάδα γαλαξιών NGC 4235. Η συγκεκριμένη ομάδα αποτελείται από 29 τουλάχιστον μέλη, τα 18 εκ των οποίων καταγράφονται στο Νέο Γενικό Κατάλογο και 4 στον *Index Catalogue*.

## Υπερκαινοφανείς
Έχουν παρατηρηθεί δύο υπερκαινοφανείς στον NGC 4273:
* Ο Τύπου ΙΙ **SN 1936A**, τον οποίο ανακάλυψαν οι Έντγουιν Χαμπλ (Edwin Hubble) και Glenn Moore την 21η Ιανουαρίου 1936. 
* Ο Τύπου ΙΙ **SN 2008N** τον οποίο ανακάλυψαν οι Άλεξ Φιλιππένκο (Alex Filippenko), D. Winslow, and W. Li στις 17 Ιανουαρίου 2008.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Παρθένος (αστερισμός)
4273
39738
07380
Κατηγορία:Ραβδωτοί σπειροειδείς γαλαξίες
+01-32-008
Στέφαν Ορτέγα

Ο **Στέφαν Ορτέγα Μορένο** (6 Νοεμβρίου 1992) είναι Γερμανός επαγγελματίας ποδοσφαιριστής που αγωνίζεται ως τερματοφύλακας στη Νότιγχαμ Φόρεστ και στην εθνική ομάδα της Γερμανίας.

Ο Ορτέγα ξεκίνησε την καριέρα του στην Αρμίνια Μπίλεφελντ, μεταγράφηκε στo Μόναχο 1860 το 2014 και επέστρεψε στην Αρμίνια το 2017. Το 2022 υπέγραψε με την Μάντσεστερ Σίτι, όπου έκανε το ντεμπούτο του στην Πρέμιερ Λιγκ και έπαιξε σημαντικό ρόλο στην κατάκτηση του Κυπέλου Αγγλίας και της Πρέμιερ Λιγκ. Το 2026 υπέγραψε με τη Νότιγχαμ Φόρεστ έως τον Ιούνιο του 2026.

Στη διεθνή σκηνή, κλήθηκε στην εθνική ομάδα Κ-19 της Γερμανίας το 2010 και στην ανδρική ομάδα το 2024 και το 2025.

## Παραπομπές

Κατηγορία:Γερμανοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Γερμανίας Κ19
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές 3. Λίγκα
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Αρμίνια Μπίλεφελντ
Κατηγορία:Ποδοσφαιριστές Μόναχο 1860
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές Πρέμιερ Λιγκ
Κατηγορία:Παίκτες νικητές ΟΥΕΦΑ Τσάμπιονς Λιγκ
Χριστίνα Βίδου

Η **Χριστίνα Βίδου** (γενν. 1974, Αθήνα) είναι Ελληνίδα δημοσιογράφος, ραδιοφωνική παραγωγός, καθώς και παρουσιάστρια ειδήσεων και ενημερωτικών εκπομπών.

## Καριέρα
Ξεκίνησε την καριέρα της στον ραδιοφωνικό σταθμό ΣΚΑΪ 100.3, ενώ εργάστηκε και στον *Μελωδία 99,2*. Εμφανιζόταν και στον τηλεοπτικό σταθμό ΣΚΑΪ, σε ενημερωτικές εκπομπές.

Από τις 2 Σεπτεμβρίου 2021 έως τις 27 Δεκεμβρίου 2024, ήταν συμπαρουσιάστρια στην πρωινή ενημερωτική εκπομπή της ΕΡΤ «Συνδέσεις».

Μετά από 3,5 χρόνια, επέστρεψε στην τηλεόραση του ΣΚΑΪ ως παρουσιάστρια του κεντρικού δελτίου ειδήσεων του Σαββατοκύριακου.

## Προσωπική ζωή
Μεγάλωσε και κατοικεί στη Γλυφάδα.

Κατάγεται από την Στενή Τήνου από την πλευρά του πατέρα της.

Έχει μία κόρη από προηγούμενό της γάμο.

## Παραπομπές


Κατηγορία:Ελληνίδες τηλεπαρουσιάστριες
Κατηγορία:Ελληνίδες δημοσιογράφοι
Κατηγορία:Έλληνες ραδιοφωνικοί παραγωγοί
Βόρειο Λας Βέγκας

Το **Βόρειο Λας Βέγκας** (αγγλικά: North Las Vegas) είναι μια προαστιακή πόλη στην κομητεία Κλαρκ της Νεβάδα των Ηνωμένων Πολιτειών, στην κοιλάδα του Λας Βέγκας. Από την απογραφή του 2020 είχε πληθυσμό 262.527 κατοίκους, με εκτιμώμενο πληθυσμό 280.543 το 2022. Η πόλη ιδρύθηκε την 1η Μαΐου 1946. Είναι η 3η πολυπληθέστερη πόλη στην πολιτεία της Νεβάδα και η 75η πολυπληθέστερη πόλη στις Ηνωμένες Πολιτείες.

Η πόλη βρίσκεται στην έρημο Μοχάβι στις νοτιοδυτικές Ηνωμένες Πολιτείες, βορειοανατολικά του Λας Βέγκας. Σύμφωνα με το Γραφείο Απογραφής των Ηνωμένων Πολιτειών, το Βόρειο Λας Βέγκας έχει συνολική έκταση 262,6 τετραγωνικά χιλιόμετρα, από τα οποία, τα 0,1 τετραγωνικά χιλιόμετρα, ή το 0,04%, είναι ύδατα. Στην κοιλάδα του Λας Βέγκας, υπάρχουν πολλές εξέχουσες οροσειρές πλησίον.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νεβάδα
Φυλομετάβαση

[μικρογραφία|Φωτογραφεία μίας [Τρανς γυναίκα|τρανς γυναίκας πριν και μετά την ορμονοθεραπεία δύο χρόνων.]]
**Φυλομετάβαση**, γνωστή επίσης ως **μετάβαση φύλου** ή απλώς **μετάβαση**, ονομάζεται ένα σύνολο διαδικασιών που ακολουθεί ένα τρανς άτομο για να ευθυγραμμίσει τον τρόπο που το φύλο του παρουσιάζεται κοινωνικά και εκδηλώνεται στο σώμα του με την ταυτότητα φύλου που βιώνει. Η διαδικασία της φυλομετάβασης μπορεί να είναι κοινωνικής, ιατρικής, ή νομικής φύσεως, και είναι εγγενώς προσωπική, διαφέροντας για το κάθε τρανς άτομο.

Η φυλομετάβαση αποτελεί προτεινόμενη μορφή αντιμετώπισης της δυσφορίας φύλου, έχοντας συνδεθεί με θετικά αποτελέσματα ψυχικής υγείας. Αντίθετο της φυλομετάβασης είναι η **[[Απομετάβαση φύλου|απομετάβαση]]** (μεταφραστικό δάνειο από την αγγλική *detransition*), η διαδικασία δηλαδή του να αναιρέσει ή να διακόψει κανείς την μετάβαση φύλου του.

## Είδη Φυλομετάβασης

### Κοινωνική Φυλομετάβαση
**Κοινωνική φυλομετάβαση** μπορεί να περιλαμβάνει την χρήση καινούργιου ονόματος και αντωνυμιών (π.χ. αυτός/αυτή) που εκφράζουν κατάλληλα την ταυτότητα φύλου του ατόμου, καθώς και την συμμόρφωση σε νόρμες και συμπεριφορές που σχετίζονται τυπικά με αυτήν (συμπεριλαμβανομένης της ένδυσης). Είναι συνδεδεμένη εγγενώς με την έννοια του «coming out», της αποκάλυψης δηλαδή της ταυτότητας του ατόμου σε κοινό που προηγουμένως δεν ήξερε για αυτήν.

Η κοινωνική φυλομετάβαση είναι συνήθως το πρώτο βήμα που κάνουν τα τρανς άτομα προς την φυλομετάβαση τους, καθώς μπορεί να επιτευχθεί αυτοτελώς, και χωρίς τις χρονοβόρες και συχνά δαπανηρές διαδικασίες που παρουσιάζονται στην ιατρική και νομική εκδοχή.

### Ιατρική Φυλομετάβαση
Για την **ιατρική φυλομετάβαση** χρησιμοποιούνται πρακτικές όπως η ορμονοθεραπεία και η χειρουργική επέμβαση, με στόχο την εναρμόνιση των σεξουαλικών χαρακτηριστικών του σώματος με την ταυτότητα φύλου του ατόμου. Αναστολή της εφηβείας μέσω  εκλυτικής ορμόνης των γοναδοτροπινών χρησιμοποιείται επίσης μερικές φορές σε ανήλικους που εκδηλώνουν έμμονη δυσφορία φύλου, ως μέσο εξερεύνησης της ταυτότητας τους που δεν απαιτεί σωματικές αλλαγές.

Άτομα που έχουν προβεί σε ιατρική φυλομετάβαση -και κυρίως χειρουργική επέμβαση- αποκαλούνται μερικές φορές τρανσέξουαλ, αν και ο όρος αυτός θεωρείται κατά πολλούς στιγματισμένος και ξεπερασμένος έναντι του πιο φιλικού τρανς. Η ιατρική φυλομετάβαση δεν επιδιώκεται από όλα τα τρανς άτομα, και είναι απαγορευμένη σε ορισμένες δικαιοδοσίες.

### Νομική Φυλομετάβαση
**Νομικά**, το άτομο μπορεί να προβεί σε αλλαγή ονόματος, καθώς και αλλαγή του δείκτη φύλου σε επίσημα έγγραφα όπως άδειες οδήγησης, πιστοποιητικά γέννησης, και διαβατήρια. Τα νομικά προαπαιτούμενα για τα παραπάνω διαφέρουν από δικαιοδοσία σε δικαιοδοσία, και μπορεί να περιλαμβάνουν την ιατρική ή κοινωνική φυλομετάβαση. Σε ορισμένες δικαιοδοσίες, όπως αυτή της Ρωσίας, είναι πλήρως απαγορευμένα.

## Δείτε επίσης

* Τρανσέξουαλ
* Απομετάβαση φύλου
* Παρενδυσία

## Παραπομπές


Κατηγορία:ΛΟΑΤ
Κατηγορία:Transgender
Βιλαέτι της Σεβάστειας

Το **Βιλαέτι της Σεβάστειας** (οθωμανικά τουρκικά: *Vilāet-i Sivas*) ήταν διοικητική εδαφική οντότητα της Οθωμανικής Αυτοκρατορίας και ήταν ένα από τα Έξι αρμενικά βιλαέτια. Το βιλαέτι συνόρευε με το βιλαέτι του Ερζερούμ στα ανατολικά, με το βιλαέτι του Μαμουρετ-ουλ αζίζ στα νοτιοανατολικά, με το βιλαέτι της Τραπεζούντας στα βόρεια και με το βιλαέτι της Άγκυρας στα δυτικά.

Στις αρχές του 20ου αιώνα είχε έκταση 32.308 τετραγωνικά μίλια (83.680 km2), ενώ τα προκαταρκτικά αποτελέσματα της πρώτης οθωμανικής απογραφής του 1885 (δημοσιεύθηκε το 1908) έδωσαν τον πληθυσμό 996.126. Η ακρίβεια των αριθμών πληθυσμού κυμαίνεται από «κατά προσέγγιση» έως «απλώς εικασιακή» ανάλογα με την περιοχή από την οποία συγκεντρώθηκαν.

Το Βιλαέτι της Σεβάστειας δημιουργήθηκε το 1867 όταν τα εγιαλέτια αντικαταστάθηκαν με βιλαέτια βάσει του «Νόμου του Βιλαετίων» και διαλύθηκε το 1922 με την αναδιοργάνωση του Ατατούρκ.

Από το 1913 έως το 1916, ο Αχμέντ Μουάμερ ήταν ο Βαλί του βιλαετιού και έχει κατηγορηθεί ως συνένοχος σε ενέργειες κατά του αρμενικού πληθυσμού.

Τα σαντζάκια του βιλαετιού:
*Σαντζάκι της Σεβάστειας
*Σαντζάκι της Αμάσειας
*Σαντζάκι του Καραχισάρ-ι Σαρκί
*Σαντζάκι του Τοκάντ

## Παραπομπές


Σεβαστειας
Κατηγορία:Σεβάστεια
Βίλεσι

Το **Βίλεσι** (βοσν. *Vileši*) είναι χωριό στον Δήμο του Μπούγκοϊνο, του Καντονίου Κεντρικής Βοσνίας, στη Βοσνία και Ερζεγοβίνη. Το χωριό είναι κτισμένο σε υψόμετρο περίπου 700 μέτρα πάνω από την επιφάνεια της θάλασσας. Το κέντρο του απέχει περί τα 4 χιλιόμετρα ανατολικά σε ευθεία γραμμή από την πόλη Μπούγκοϊνο.

## Δημογραφία
Σύμφωνα με την απογραφή του 2013 ο πληθυσμός του Βίλεσι ήταν 240 κάτοικοι, το σύνολο των οποίων δήλωσαν Μποσνιάκοι ως προς την εθνοτική καταγωγή τους.

## Παραπομπές


Βιλεσ
Γκαράτσιτσι

Το **Γκαράτσιτσι** (βοσν. *Garačići*) είναι χωριό στον Δήμο του Μπούγκοϊνο, του Καντονίου Κεντρικής Βοσνίας, στη Βοσνία και Ερζεγοβίνη. Το χωριό είναι κτισμένο σε μέσο υψόμετρο 642 μέτρα πάνω από την επιφάνεια της θάλασσας και απέχει λίγα χιλιόμετρα νοτιοδυτικά σε ευθεία γραμμή από την πόλη Μπούγκοϊνο.

## Δημογραφία
Σύμφωνα με την απογραφή του 2013 ο πληθυσμός του Γκαράτσιτσι ήταν 644 κάτοικοι Από τους κατοίκους αυτούς το 86,0% δήλωσαν Μποσνιάκοι, το 11,8% δήλωσαν Κροάτες και οι υπόλοιποι 14 κάτοικοι (ποσοστό 2,2%) δήλωσαν διάφορες άλλες εθνότητες ή δεν απάντησαν.

## Παραπομπές


Γκαρατσιτσι
Ελεύθερη κυκλοφορία εργαζομένων στην Ευρωπαϊκή Ένωση

Η Ευρωπαϊκή Ένωση έχει συνάψει συνθήκη για την ελεύθερη κυκλοφορία των πολιτών της, σε άλλη χώρα-μέλος της για εργασιακούς σκοπούς.

Οι πολίτες μιας χώρας-μέλος της Ευρωπαϊκής Ένωσης, έχουν το δικαίωμα να αναζητούν και να εργάζονται σε οποιαδήποτε άλλη χώρα-μέλος της ΕΕ, συμπεριλαμβανομένων κάποιον χωρών της Ευρώπης, αλλά με κάποιους επιπλέον περιορισμούς. Επίσης μέλη της οικογένειας υπηκόων της ΕΕ, πολιίτες τρίτων χωρών, ανάλογα την υπηκοότητα τους, αλλά και πολίτες χωρών που έχουν συνάψει συμφωνία, μπορούν να έχουν τα ίδια δικαιώματα και μεταχείριση με τους πολίτες της ΕΕ. Υπάρχουν όμως διάφοροι περιορισμοί, για την εργασία σε θέσεις του δημοσίου τομέα, που αποφασίζει η εκάστοτε χώρα.

## Τρόποι Εφαρμογής
Η Ευρωπαϊκή Ένωση έχει θεσπίσει την Ευρωπαϊκή Αρχή Εργασίας, που διασφαλίσει την τήρηση των κανόνων, σχετικά με την κινητικότητα  του εργατικού δυναμικού και συντονίζει την ιατροφαρμακευτική περίθαλψη αλλά και την συνταξιοδότηση των εργαζομένων. Επίσης έχει δημιουργήσει το δίκτυο EURES, που συμβάλει στην προετοιμασία των πολιτών, σε θέματα όπως την εύρεση εργασίας, την μετακίνηση και εγκατάσταση τους καθώς και συμβουλές σχετικά με τα δικαιώματα τους, την ασφάλιση και φορολόγηση τους, καθώς και διάφορες άλλες απορίες.

## Κανονισμοί
Οι κανόνες που έχει θέσει η ΕΕ για τους πολίτες: 

* διευκολύνουν την αναζήτηση εργασίας και τις απαιτούμενες διαδικασίες,
* την εργασία και εγκατάσταση χωρίς να απαιτείται άδεια εργασίας,
* επιτρέπει την παραμονή τους μετά την λήξη της εργασιακής τους σχέσης,
* κατοχυρώνει την ίση μεταχείριση με τους πολίτες της εκάστοτε χώρα,
* διευκολύνει τις κοινωνικές, φορολογικές, αλλά και τις συναλλαγές με το δημόσιο.

## Παραπομπές


Κατηγορία:Συνθήκες της Ευρωπαϊκής Ένωσης
Κάραντζε

Το **Κάραντζε** (βοσν. *Karadže*) είναι χωριό στον Δήμο του Μπούγκοϊνο, του Καντονίου Κεντρικής Βοσνίας, στη Βοσνία και Ερζεγοβίνη. Το χωριό είναι κτισμένο σε μεσοσταθμικό υψόμετρο 555 μέτρα πάνω από την επιφάνεια της θάλασσας και απέχει μόλις 2 περίπου χιλιόμετρα σε ευθεία γραμμή από το κέντρο της πόλεως Μπούγκοϊνο.

## Δημογραφία
Σύμφωνα με την απογραφή του 2013 ο πληθυσμός του Κάραντζε ήταν 1.194 κάτοικοι, από τους κατοίκους αυτούς το 91,1% δήλωσαν Μποσνιάκοι, το 7,1% δήλωσαν Κροάτες, ένας κάτοικος δήλωσε Σέρβος και 20 άλλοι (ποσοστό 1,7%) δήλωσαν κάποια άλλη εθνότητα ή δεν απάντησαν.

## Παραπομπές


Καραντζε
Σνιγιέζνιτσα (χωριό)

Η **Σνιγιέζνιτσα** (βοσν. *Sniježnica*) είναι μεγάλο χωριό που ανήκει στον Δήμο του Τέοτσακ, του Καντονίου της Τούζλα, στη βορειοανατολική Βοσνία και Ερζεγοβίνη. Το χωριό είναι κτισμένο σε υψόμετρο περίπου 360 μέτρα πάνω από την επιφάνεια της θάλασσας, στην ανατολική όχθη της ομώνυμης τεχνητής λίμνης Σνιγιέζνιτσα.

## Δημογραφία
Σύμφωνα με την απογραφή του 2013 ο πληθυσμός της Σνιγιέζνιτσα ήταν 1.690 κάτοικοι. Από αυτούς, οι 1.684 (ποσοστό 99,6%) δήλωσαν Μποσνιάκοι, ένας κάτοικος δήλωσε Σέρβος και ένας κάτοικος δήλωσε Κροάτης. Οι υπόλοιποι 4 κάτοικοι δήλωσαν κάποια άλλη εθνότητα ή δεν απάντησαν.

## Παραπομπές


Σνιγιεζνιτσ
3-υδροξυβουτανάλη

Στην οργανική χημεία, η **3-υδροξυβουτανάλη** (**ακεταλδόλη**) (3-Hydroxybutanal, acetaldol) είναι μια οργανική ένωση με τον τύπο  και δομή . Ταξινομείται ως αλδόλη () και η λέξη "αλδόλη" μπορεί να αναφέρεται συγκεκριμένα στην 3-υδροξυβουτανάλη. Είναι τυπικά το προϊόν του διμερισμού της ακεταλδεΰδης ().Είναι ένα παχύ άχρωμο ή ωχροκίτρινο υγρό, που είναι ευέλικτο και πολύτιμο ενδιάμεσο προϊόν αντίδρασης με ποικίλες επιπτώσεις. Η ένωση είναι χειρόμορφη αν και αυτή η όψη δεν αξιοποιείται συχνά.
## Παραγωγή
Η ακεταλδεΰδη διμερίζεται κατά την επεξεργασία με υδατικό υδροξείδιο του νατρίου:
:
Αυτή είναι η πρωτότυπη αλδολική αντίδραση.
## Αντιδράσεις και χρήσεις
Η αφυδάτωση της 3-υδροξυβουτανάλης δίνει κροτοναλδεΰδη. Η απόσταξη της 3-υδροξυβουτανάλης είναι επαρκώς αναγκαστική για να πραγματοποιηθεί αυτή η μετατροπή:
:
Η υδρογόνωση της 3-υδροξυβουτανάλης δίνει 1,3-βουτανοδιόλη:
:
Αυτή η διόλη είναι πρόδρομη του 1,3-βουταδιενίου, που είναι πρόδρομο σε διάφορα πολυμερή.

Ο πολυμερισμός της 3-υδροξυβουτανάλης είναι επίσης αυθόρμητος, αλλά μπορεί να διακοπεί με την προσθήκη νερού.

Η αλδόλη έχει χρησιμοποιηθεί στην παραγωγή αρωμάτων και στην αφρώδη επίπλευση μεταλλευμάτων.

## Προηγούμενες ή εξειδικευμένες χρήσεις
Παλαιότερα χρησιμοποιήθηκε στην ιατρική ως υπνωτικό και ηρεμιστικό.
## Παραπομπές

Κατηγορία:Υδροξυαλδεΰδες
Κατηγορία:Υπνωτικά
Κατηγορία:Αλδόλες
Καμίνι Θεσπρωτίας

Το **Καμίνι** είναι οικισμός της Ηπείρου στην Περιφερειακή Ενότητα Θεσπρωτίας.

## Γενικά στοιχεία
Το Καμίνι βρίσκεται στους δυτικούς πρόποδες από τα Όρη Παραμυθιάς σε υψόμετρο 260 μέτρα. Απέχει 11 χλμ. Ν.-ΝΑ. από την Παραμυθιά (έδρα του δήμου) και 40 χλμ. Α. από την Ηγουμενίτσα (μέσω Κρυσταλλοπηγής). Το χωριό εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στην Μεταμόρφωση του Σωτήρος. Θρησκευτικό αξιοθέατο είναι Ιερά Μονή Αγίου Δημητρίου Καμινίου, από την οποία σώζεται μόνο το καθολικό του (κτίσμα του 13ου αιώνα και ανακαινισμένο κατά τον 18ο αιώνα) και χρησιμοποιείται ως κοιμητηριακός ναός.  

Αναφέρεται επίσημα μετά την απελευθέρωση το 1919 να προσαρτάται στην τότε κοινότητα Δραγουμής. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Ζερβοχώρι, την Καλλιθέα και την Ασφάκα αποτελούν την κοινότητα Ζερβοχωρίου, που ανήκει στη Δημοτική Ενότητα Παραμυθιάς του Δήμου Σουλίου και σύμφωνα με την απογραφή 2021 απογράφησαν 307 κάτοικοι ενώ με αυτήν του 2011 ήταν 338.

## Σημείωση
Κоντά στα Σύβoτα Θρεσπωτίας και τον Δήμο Ηγουμενίτσας, αкριβώς δίπλα στην παραλία της Αγίας Παρασкευής, είναι η συνώνυμη παραλία Καμίνι.

## Παραπομπές
Κιμ Μιν-τζαέ

Ο **Κιμ Μιν-τζαέ** (Κορεατικά: 김민재, 15 Νοεμβρίου 1996) είναι Νοτιοκορεάτης επαγγελματίας ποδοσφαιριστής που αγωνίζεται ως κεντρικός αμυντικός για την Μπάγερν Μονάχου και την εθνική ομάδα της Νότιας Κορέας.

Ξεκινώντας την καριέρα του από την ημιεπαγγελματική ομάδα Γκιεόνγκτζου ΚΗNP για μισό χρόνο, ο Κιμ συνέχισε να παίζει για την Τσόνμπουκ Χιουντάι Μότορς, όπου κέρδισε δύο τίτλους Κ Λιγκ 1 σε δύο χρόνια πριν μεταγραφεί στην Γκουοάν Πεκίνου το 2019. Μετά από δυόμισι χρόνια στο κινεζικό πρωτάθλημα (Κινεζική Σούπερ Λιγκ), εντάχθηκε στη Φενερμπαχτσέ της Σούπερ Λιγκ το 2021 και στη Νάπολι της Σέριε Α το 2022. Θεωρήθηκε ένας από τους καλύτερους αμυντικούς στον κόσμο, βοηθώντας τη Νάπολι να κερδίσει το πρωτάθλημα Σέριε A τη σεζόν 2022–23. Τον Ιούλιο του 2023, μεταγράφηκε στην Μπάγερν Μονάχου για 50 εκατομμύρια ευρώ, γεγονός που τον καθιστά τον πιο ακριβό Ασιάτη ποδοσφαιριστή όλων των εποχών.

Ο Κιμ είναι διεθνής με την εθνική ομάδα της Νότιας Κορέας, έχοντας ξεκινήσει από τις ομάδες κάτω των 20 ετών. Εκπροσώπησε την εθνική ομάδα στο Παγκόσμιο Κύπελλο 2022 και σε δύο διοργανώσεις του Κυπέλλου Ασίας.

## Παραπομπές


Κατηγορία:Νοτιοκορεάτες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Νότιας Κορέας Κ20
Κατηγορία:Ποδοσφαιριστές ολυμπιακής ομάδας Νότιας Κορέας
Κατηγορία:Ποδοσφαιριστές Εθνικής Νότιας Κορέας
Κατηγορία:Ποδοσφαιριστές Κέι Λιγκ 1
Κατηγορία:Ποδοσφαιριστές Τσονμπούκ Χιουντάι Μότορς
Κατηγορία:Ποδοσφαιριστές Σούπερ Λιγκ Κίνας
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Ασιατικού Κυπέλλου Εθνών 2019
Κατηγορία:Ποδοσφαιριστές Ασιατικού Κυπέλλου Εθνών 2023
Κατηγορία:Ποδοσφαιριστές Παγκοσμίου Κυπέλλου 2022
Βασίλης Κατσίκης

**Ο Βασίλης Κατσίκης** (Ιωάννινα, 22 Οκτωβρίου 1961), είναι Έλληνας σεναριογράφος, σκηνοθέτης και παραγωγός του κινηματογράφου και της τηλεόρασης.       

## Βιογραφικά στοιχεία
Γεννήθηκε και μεγάλωσε στα Ιωάννινα. Σπούδασε Φαρμακευτική αρχικά στην Ιταλία και μετά στη Φαρμακευτική της Θεσσαλονίκης. Η αγάπη του για τον κινηματογράφο τον έκανε να παρατήσει τις σπουδές  και να ασχοληθεί με την εικόνα. Παρακολούθησε πολλά κινηματογραφικά εργαστήρια τόσο στο Πανεπιστήμιο της Ιταλίας όσο και στην Ελλάδα. Μετά την επιστροφή του στην Ελλάδα ασχολήθηκε αποκλειστικά με τη σκηνοθεσία και το σενάριο. 

Έχει σκηνοθετήσει 43 ντοκιμαντέρ (Σειρές ντοκιμαντέρ έρευνας όπως "MIXER" και "ΣΚΤ του ΑΠΘ" στην ΕΡΤ3), πολλές τηλεοπτικές διαφημίσεις και τρεις κινηματογραφικές ταινίες μεγάλου μήκους. 

## Βραβεία και διακρίσεις
Το 2004 η πρώτη του ταινία μεγάλου μήκους, με τίτλο «CCTV» βραβεύτηκε από την «ΠΕΚΚ» (Πανελλήνια Ένωση Κριτικών Κιν/φου) στο 45o Διεθνές Φεστιβάλ Κινηματογράφου της Θεσσαλονίκης. Την ίδια χρονιά συμμετείχε στο Cardiff Film Festival και στο 10ο Διεθνές Φεστιβάλ Κινηματογράφου της Αθήνας «ΝΥΧΤΕΣ ΠΡΕΜΙΕΡΑΣ». Ενώ το 2005 με την ίδια ταινία συμμετείχε στο 41o Διεθνές Φεστιβάλ του Σικάγο και συμπεριλήφθηκε στις κριτικές του Variety και της Guardian.

Το 2008 έγραψε και σκηνοθέτησε την κωμική περιπέτεια «Ι Φορ – Λούφα και Απαλλαγή»,  η οποία συγκαταλέγεται στις 10 πιο εμπορικές ταινίες του ελληνικού σινεμά όλων των εποχών. 

## Φιλμογραφία

### Κινηματογράφος

### Τηλεόραση

## Παραπομπές


## Πηγές
* Nesselson, Lisa (2005). «CCTV». *Variety*. Ανακτήθηκε στις 27/12/24.
* Gibbons, Fiachra (2005). «'We have to get rid of the Acropolis film'». *The Guardian*.  Ανακτήθηκε στις 27/12/24.

## Εξωτερικοί σύνδεσμοι
*  στο Internet Movie Database.
* Βιογραφικό του Βασίλη Κατσίκη από τη CL Productions. 
* Ο σκηνοθέτης Βασίλης Κατσίκης εξιστορεί τη ζωή του στο Istorima 
* Συνέντευξη του Βασίλη Κατσίκη στο περιοδικό Αθηνόραμα (2015)
* Συνέντευξη του Βασίλη Κατσίκη στον Στράτο Κερσανίδη (2008)
* Συνέντευξη του Βασίλη Κατσίκη στην ιστοσελίδα TyposThes (2015)

Κατηγορία:Έλληνες σκηνοθέτες
Κάβουρας (αποσαφήνιση)

Η λέξη Κάβουρας και άλλες παρώνυμες μπορεί να αναφέρεται σε:

## Ανθρώπους

* Βίκυ Κάβουρα (ηθοποιός)
* Γιώργος Κάβουρας (αθλητής και προπονητής)
* Δημήτριος Κάβουρας (δικηγόρος και πολιτικός)
* Δήμος Κάβουρας (αθλητής και ποδοσφαιριστής)
* Δροσιά Κάβουρα (αγωνίστρια του 1821)

## Ζώα

* Ερημίτης κάβουρας (είδος κάβουρα)
* Κάβουρας (ζώο)

## Νησίδες

* Κάβουρας Αντιπάρου (νησίδα των κυκλάδων)
* Κάβουρας Μυκόνου (βραχονησίδα της Μυκόνου)

## Οικισμούς

* Καβούρι Ηλείας (οικισμός της Ηλείας)
* Κάτω Καβούρι Ηλείας (οικισμός της Ηλείας)

## Χερσόνησους

* Καβούρι Αττικής (χερσόνησος του Σαρωνικού)

Κατηγορία:Αποσαφήνιση
Κάνγκαρ

Το **Κάνγκαρ** (, μαλαϊκά του Κεντάχ: *Kangaq*, τζάουι: كڠار) είναι η μεγαλύτερη ‎πόλη και πρωτεύουσα του κρατιδίου Περλίς της Μαλαισίας. Βρίσκεται δίπλα στα σύνορα με την Ταϊλάνδη, στο βορειότερο σημείο της χερσονήσου της Μαλαισίας, δίπλα στον ποταμό Περλίς.

Η πόλη είναι επίσης κέντρο συγκέντρωσης για την παραγωγή ρυζιού paddy της γύρω περιοχής. Η δημοτική του αρχή είναι ενοποιημένη με αυτή των γειτονικών κοινοτήτων Αράου και Kaki Bukit. Το κέντρο του Κάνγκαρ είναι η επαρχία Sena. Το Κάνγκαρ είναι η μικρότερη πρωτεύουσα κρατιδίου στη Μαλαισία και οι κάτοικοί της είναι κυρίως αγρότες και δημόσιοι υπάλληλοι. Οι βιομηχανίες του περιλαμβάνουν τσιμέντο, πριονιστήριο, καουτσούκ, χαρτί και επεξεργασία ζάχαρης και γαρίδων.

## Ιστορία
thumb|Χάρτης του Κάνγκαρ
Το Κάνγκαρ υπήρχε πριν από περίπου 350 χρόνια, δηλαδή από το 1653 όταν χτίστηκε το Kota Sena ως διοικητικό κέντρο για τον 14ο Σουλτάνο του Κεντάχ, τον Σουλτάνο Muhyiddin Mansor Shah. Το Κάνγκαρ ήταν τότε ένα χερσαίο λιμάνι ή pengkalan όπου αγκυροβολούν βάρκες και tongkang στη συμβολή του ποταμού Περλίς, που διασχίζει την πόλη Κάνγκαρ στην Κουάλα Περλίς.

Το όνομα Κάνγκαρ προήλθε από ένα είδος δέντρου. Στο λιμάνι γινόταν το εμπόριο κάτω από ένα μεγάλο δέντρο που έδινε σκιά και ανάπαυλα στους εμπόρους. Αυτό το δέντρο που έγινε «μάρτυρας» πολλών επιχειρηματικών συμφωνιών ονομαζόταν Πόχον Κάνγκαρ (). Κάθε έμπορος και έμπορος που πηγαινοερχόταν σε αυτό το μέρος άρχισε να το αποκαλεί λιμάνι Πόχον Κάνγκαρ, προς τιμή του δέντρου.

## Παραπομπές


Κατηγορία:Πόλεις της Μαλαισίας
NGC 5260

Ο **[[Νέος Γενικός Κατάλογος|NGC]] 5260** είναι ραβδωτός σπειροειδής γαλαξίας στον αστερισμό Ύδρα. Η ταχύτητά του σε σχέση με την κοσμική ακτινοβολία υποβάθρου είναι  και κατά συνέπεια απέχει περίπου 327 εκατομμύρια έτη φωτός βάσει του νόμου του Χαμπλ. Τον ανακάλυψε ο αστρονόμος Λιούις Α. Σουίφτ (Lewis A. Swift) στις 6 Απριλίου 1885.

## Χαρακτηριστικά
Ο NGC 5260 είναι γαλαξίας Σίφερτ τύπου ΙΙ και σχηματίζει φυσικό ζεύγος με τον *ESO 509- G 093*. Το ζεύγος αυτό ονομάζεται RR 254 και η οπτική απόσταση μεταξύ των δύο γαλαξιών είναι .

## Υπερκαινοφανείς
Έχουν παρατηρηθεί δύο υπερκαινοφανείς στον NGC 5260:
* Ο Τύπου Ib **SN 2022jkx** που ανακαλύφθηκε από το σύστημα ATLAS στις 3 Μαΐου 2022.
* Ο Τύπου ΙΙ **SN 2023dtd** ο οποίος επίσης ανακαλύφθηκε από το ATLAS στις 20 Μαρτίου 2023.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Ύδρα (αστερισμός)
Κατηγορία:Γαλαξίες Σίφερτ
5260
48371
-04-32-050
Προστάτιδες θεότητες ελληνικών πόλεων

[μικρογραφία|Η [Αθηνά|θεά Αθηνά, προστάτιδα της Αθήνας.]]
Στην αρχαία Ελλάδα, οι μύθοι για την ίδρυση των πόλεων-κράτων συνδέονταν πάντα με ένα συγκεκριμένο μέρος, ημερομηνία ίδρυσης και εορτές, μερικές φορές με έναν πρόγονο ο οποίος μπορεί να ήταν ηρωικής ή θεϊκής προέλευσης, όπως ο Ηρακλής, και συχνά με έναν θεό ή δαίμονα ο οποίος θεωρούνταν φύλακας και προστάτης της πόλης.

Σύμφωνα με τις αρχαίες ελληνικές λογοτεχνικές πηγές, μεταξύ των πολλών θεών που λατρεύονταν από μια τυπική ελληνική πόλη-κράτος, ένας εξ αυτών κατείχε σταθερά μοναδική θέση ως ιδρυτής - προστάτης της πόλης, των πολιτών, της διακυβέρνησης και των εδαφών της, όπως αποδεικνύεται από τον ιδρυτικό της μύθο και από υψηλά επίπεδα επενδύσεων στον αντίστοιχο ναό και από τη λατρεία των πολιτών. Ο ναός του εμπλεκόμενου θεού κατασκευάζονταν συνήθως στο υψηλότερο έδαφος εντός των τειχών της πόλης, της ακρόπολης, ή αλλού εντός του κεντρικού δημόσιου χώρου συγκέντρωσης, της αγοράς. Ορισμένες πόλεις φαίνεται ότι είχαν αρκετούς προστάτες - θεούς ταυτόχρονα, καθώς είχαν περισσότερους από έναν ιδρυτές, ή ιδρυτικούς μύθους ή ακόμη και να μην είχαν κανέναν.«Την εποχή του Κέκροπα, λένε, οι θεοί αποφάσισαν να πάρουν στην κατοχή τους πόλεις στις οποίες ο καθένας από αυτούς έπρεπε να λάβει τη δική του ιδιόμορφη λατρεία».   

~ Απολλόδωρος, Βιβλιοθήκη, 3.14.1

## Παραπομπές
NGC 2565

Ο **[[Νέος Γενικός Κατάλογος|NGC]] 2565** είναι ραβδωτός σπειροειδής γαλαξίας στον αστερισμό Καρκίνο. Η ταχύτητά του συγκριτικά με την κοσμική ακτινοβολία υποβάθρου είναι , γεγονός που σημαίνει ότι σύμφωνα με τον νόμο του Χαμπλ απέχει 169,79 ± 4,64 εκατομμύρια έτη φωτός. Άλλες μελέτες, που δεν βασίζονται στην μετατόπιση προς το ερυθρό, δίνουν εκτίμηση της απόστασης στα 169,79 ± 4,64 εκατομμύρια έτη φωτός. Τον ανακάλυψε ο αστρονόμος J. Gerhard Lohse το 1886.

## Χαρακτηριστικά
Ο πυρήνας του NGC 2565 είναι λαμπρός στο υπεριώδες. Καταγράφεται ως Mrk 386 στον κατάλογο γαλαξιών του Μαρκαριάν, που περιλαμβάνει γαλαξίες με ασυνήθιστα υψηλές εκπομπές στο υπεριώδες. Επίσης ο NGC 2565 περιβάλλεται από δακτύλιο και είναι αστρογόνος γαλαξίας.

## Ομάδα γαλαξιών
Ο NGC 2565  ανήκει στην ομάδα γαλαξιών NGC 2545. Στην ίδια ομάδα περιλαμβάνονται επίσης οι NGC 2545, UGC 4308, CGCG 119-44 και CGCG 119-56.

## Υπερκαινοφανείς
Έχουν παρατηρηθεί δύο υπερκαινοφανείς:
* Ο τύπου Ι **SN 1960M**, τον οποίο ανακάλυψε ο Alercio Gomes στις 26 Οκτωβρίου 1960.
* Ο τύπου ΙΙ **SN 1992I**, τον οποίο ανακάλυψε ο Christian Buil στις 29 Φεβρουαρίου 1992.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Καρκίνος (αστερισμός)
2565
23362
04334
+04-20-026
Μπίμπουρι

Το χωριό **Μπίμπουρι**, που βρίσκεται στο Gloucestershire της Αγγλίας, είναι γνωστό ως ένα από τα πιο γραφικά και όμορφα χωριά των Cotswolds, μίας περιοχής που φημίζεται για τα χαρακτηριστικά πέτρινα σπίτια της από κίτρινο ασβεστόλιθο. Το Μπίμπουρι θεωρείται εμβληματικό δείγμα της αγγλικής υπαίθρου και προσελκύει πολλούς επισκέπτες κάθε χρόνο.

## Πρόσβαση
«*Το καταπράσινο χωριό απέχει μόλις δύο ώρες από το [[Λονδίνο]] και μπορείς να βρεθείς εκεί, είτε με αυτοκίνητο, είτε με λεωφορείο. Αν προτιμάς το τρένο θα σταματήσεις στον σταθμό Kemble και από εκεί θα χρειαστεί να πάρεις ταξί για λίγα χιλιόμετρα. Αν μπορέσεις να νοικιάσεις αυτοκίνητο και να συνδυάσεις την εκδρομή σου στο Bibury με μια επίσκεψη στο Arlington και τον λόφο του Awkward που βρίσκονται στην απέναντι πλευρά του ποταμού, θα έχεις καταφέρει να κάνεις το πιο συγκλονιστικό βρετανικό road trip.*»

## Σημεία ενδιαφέροντος
#**Arlington Row**: Πρόκειται για μια σειρά από πέτρινα σπίτια που χρονολογούνται από τον 14ο αιώνα. Αρχικά χρησιμοποιούνταν ως χώρος για την αποθήκευση μαλλιού, ενώ τον 17ο αιώνα μετατράπηκαν σε κατοικίες υφαντουργών. Το Arlington Row είναι τόσο διάσημο που εμφανίζεται και στα βρετανικά διαβατήρια.
#**Ποταμός Coln**: Ο ποταμός Coln, παραπόταμος του Τάμεση, διασχίζει το χωριό, προσθέτοντας στη γραφικότητά του. Συχνά οι επισκέπτες απολαμβάνουν τη θέα της γέφυρας που περνά πάνω από το ποτάμι.
#**Bibury Trout Farm**: Μια από τις παλαιότερες ιχθυοκαλλιέργειες πέστροφας στην Αγγλία, η οποία ιδρύθηκε το 1902. Αποτελεί δημοφιλή προορισμό για οικογένειες, με δραστηριότητες όπως ψάρεμα.
#**Εκκλησία της Αγίας Μαρίας**: Η εκκλησία αυτή διαθέτει στοιχεία από τη σαξονική και τη νορμανδική περίοδο, με ενδιαφέρουσα αρχιτεκτονική και ιστορικά εκθέματα.

## Ιστορία
Το Μπίμπουρι αναφέρεται στο Domesday Book τού 1086, όπου περιγράφεται ως πλούσιο και σημαντικό αγροτικό κέντρο. Τα κτήρια του χωριού και το φυσικό του τοπίο διατηρούν έντονο τον μεσαιωνικό τους χαρακτήρα, κάτι που το καθιστά ιδιαίτερα ελκυστικό για σκηνοθέτες και φωτογράφους.

## Σχέση με την τέχνη
Ο διάσημος καλλιτέχνης και συγγραφέας Ουίλιαμ Μόρις είχε περιγράψει το Μπίμπουρι ως «*το πιο όμορφο χωριό στην Αγγλία*». 

Το χωριό αποτελεί δημοφιλή προορισμό για τουρίστες που αναζητούν αυθεντική εμπειρία της αγγλικής υπαίθρου, ενώ παράλληλα προστατεύεται ως μέρος της φυσικής και πολιτιστικής κληρονομιάς.

## Παραπομπές


## Εξωτερικοί σύνδεσμοι
* 

Κατηγορία:Οικισμοί στο Ηνωμένο Βασίλειο
Γκωλισμός

[μικρογραφία|Ο [Σαρλ ντε Γκωλ το 1942.]]
Ο **Γκωλισμός** (Γαλλικά: Gaullisme, ) είναι γαλλική πολιτική στάση που βασίζεται στη σκέψη και τη δράση του στρατιωτικού και πολιτικού, ηγέτη της Γαλλικής Αντίστασης του Β' Παγκοσμίου Πολέμου, Σαρλ ντε Γκωλ, ο οποίος διετέλεσε ως ο ιδρυτικός Πρόεδρος της 5ης Γαλλικής Δημοκρατίας. 

## Πρώτες κινήσεις
Ο Ντε Γκωλ απέσυρε τις γαλλικές δυνάμεις από το ΝΑΤΟ, πίεσε και εξανάγκασε την απομάκρυνση των Αμερικανικών στρατιωτικών βάσεων από τη Γαλλία, και επίσης πρωταγωνίστησε στην έναρξη για το σημαντικό πυρηνικό πρόγραμμα της Γαλλίας για την πλήρη ενεργειακή απεξάρτησή της, όλα βασισμένα στην κυρίαρχη βάση του Γκωλισμού, δηλαδή ότι η Γαλλία, ως κυρίαρχη δύναμη, δεν θα πρέπει επουδενί να είναι υποτακτική σε άλλα έθνη αλλά απολύτως ανεξάρτητη.

## Πολιτική θεώρηση
Σύμφωνα με τον μελετητή Σέρτζ Μπέρστειν, ο Γκωλισμός "δεν είναι ούτε δόγμα ούτε πολιτική ιδεολογία" και δεν μπορεί να θεωρηθεί ούτε ιδεολογία αριστεράς ούτε δεξιάς απόχρωσης. Αντίθετα, πρέπει "να ληφθεί υπόψη η ιστορική εξέλιξή της, και είναι μια πραγματιστική άσκηση εξουσία". Ο Γκωλισμός είναι "ένα ιδιαίτερο γαλλικό πολιτικό φαινόμενο, χωρίς αμφιβολία, το κυρίαρχο γαλλικό πολιτικό κίνημα/στάση του 20ου αιώνα".

Ο ερευνητής Λόρενς Κρίτζμαν υποστηρίζει ότι ο Γκωλισμός μπορεί να θεωρηθεί ως μια μορφή γαλλικού πατριωτισμού, στην παράδοση που άφησε ο Ζουλ Μισέλ. Ο Γκωλισμός, που ευθυγραμμίστηκε στο πολιτικό φάσμα με την Δεξιά, ήταν αφιερωμένος στις δημοκρατικές αξίες της Επανάστασης αλλά συνάμα και παράλληλα απομακρύνθηκε από τις ιδιαίτερες φιλοδοξίες της παραδοσιακής Δεξιάς και τις ξενοφοβικές τάσεις της.

Ο Γκωλισμός στην αρχή ως τάση ήταν εθνικιστική. Στις αρχές της μεταπολεμικής περιόδου, οι υποστηρικτές του Γκωλισμού σθεναρά επιθυμούν και παρεμβαίνουν για τη διατήρηση της Γαλλικής Αυτοκρατορίας. Ο Ντε Γκωλ άλλαξε τη στάση του, για την  διατήρηση της αυτοκρατορίας/μοναρχίας, στα μέσα της δεκαετίας του 1950, προτείνοντας πιθανές ομοσπονδιακές ρυθμίσεις αλλάκαι το δικαίωμα στην αυτοδιάθεση και ένταξη στην Γαλλική Δημοκρατία.

## Επιπλέον βιβλιογραφία
* Berstein, Serge, *Histoire du gaullisme*, Perrin, Paris, 2001.
* Choisel, Francis, *Bonapartisme et gaullisme*, Paris, Albatros, 1987.
* Choisel, Francis, *Comprendre le gaullisme*, L'Harmattan, 2016.
* Gordon, Philip H. *A Certain Idea of France: French Security Policy and the Gaullist Legacy* (1993) online edition 
* Grosser, Alfred. *French foreign policy under De Gaulle* (1977)
* Jackson, Julian. *De Gaulle* (2018) 887pp; the most recent major biography.
* 
* Kulski, W. W. *De Gaulle and the World: The Foreign Policy of the Fifth French Republic* (1966) 
* Touchard, Jean, *Le gaullisme (1940–1969)*, Paris, Seuil, coll. Points Histoire.1978.
* 

## Παραπομπές


Κατηγορία:Γαλλική Αντίσταση
Κατηγορία:Πολιτική της Γαλλίας
Κατηγορία:Εθνικισμός στην Γαλλία
Κατηγορία:Σαρλ ντε Γκωλ
Κατσικίσιο γάλα

μικρογραφία|Κατσικίσιο γάλα.
[μικρογραφία|[Άρμεγμα κατσίκας.]]
Το **κατσικίσιο γάλα**, ή **γάλα κατσίκας**, είναι το γάλα από οικόσιτες κατσίκες. Οι κατσίκες παράγουν περίπου το 2% της συνολικής ετήσιας παραγωγής γάλακτος στον κόσμο. Ορισμένες κατσίκες εκτρέφονται ειδικά για την παραγωγή γάλακτος. Το κατσικίσιο γάλα έχει φυσικά μικρά, πλήρως γαλακτοποιημένα σωματίδια λίπους, πράγμα που σημαίνει ότι η κρέμα θα παραμείνει με εναιώρημα για μεγαλύτερο χρονικό διάστημα από το αγελαδινό γάλα και επομένως, δεν χρειάζεται να ομογενοποιηθεί. Τελικά, η κρέμα θα ανέβει στην επιφάνεια σε μια περίοδο λίγων ημερών. Εάν το γάλα πρόκειται να χρησιμοποιηθεί για την παρασκευή τυριού, η ομογενοποίηση δεν συνιστάται, καθώς αυτό αλλάζει τη δομή του γάλακτος, επηρεάζοντας την ικανότητα της καλλιέργειας να συσσωρεύεται το γάλα, καθώς και την τελική ποιότητα και την απόδοση του τυριού.

Οι κατσίκες για παραγωγή γάλακτος στην καλύτερη φάση τους τους (συνήθως γύρω στο τρίτο ή τέταρτο κύκλο γαλακτοφορίας) παράγουν κατά μέσο όρο 2,8 έως 3,8 λίτρα την ημέρα κατά τη διάρκεια περίπου ενός δεκάμηνου κύκλου γαλακτοφορίας. Οι κατσίκες παράγουν περισσότερο μετά το κατέβασμα γάλακτος και σταδιακά μειώνουν την παραγωγή τους προς το τέλος της γαλακτοφορίας τους. Το γάλα γενικά έχει κατά μέσο όρο 3,5% βουτυρικό λίπος.

## Διατροφή
Το μητρικό γάλα είναι η καλύτερη διατροφή για τα βρέφη. Εάν αυτό δεν είναι επιλογή, η βρεφική φόρμουλα είναι η εναλλακτική. Η EFSA (Ένωση Ευρωπαϊκής Ασφάλειας Τροφίμων) κατέληξε το 2012 στο συμπέρασμα ότι η πρωτεΐνη γάλακτος κατσίκας είναι κατάλληλη ως πηγή πρωτεΐνης σε βρέφη και φόρμουλες.

Η Αμερικανική Ακαδημία Παιδιατρικής (AAP) αναγνωρίζει ότι η κατσικίσια βρεφική φόρμουλα έχει ελεγχθεί διεξοδικά και υποστηρίζει την φυσιολογική ανάπτυξη των βρεφών.

Μερικοί ερευνητές και εταιρείες που παράγουν κατσικίσια γαλακτοκομικά προϊόντα έχουν ισχυριστεί ότι το κατσικίσιο γάλα είναι καλύτερο για την ανθρώπινη υγεία από το αγελαδινό γάλα λόγω της έλλειψης μιας μορφής β-καζεϊνικών πρωτεϊνών που ονομάζονται A1, και αντίθετα περιέχει κυρίως τη μορφή A2, η οποία δεν μεταβολίζεται σε β-κασομορφίνη 7 στο σώμα.

## Παραπομπές


## Εξωτερικοί σύνδεσμοι
* 

Κατηγορία:Γάλα
Κατηγορία:Κατσίκα
Γάλα φοράδας

[μικρογραφία|Άρμεγμα φοράδας στην [Κιργιζία.]]
[μικρογραφία|[Καλλυντικά από γάλα φοράδας σε έκθεση στο Παρίσι, Γαλλία.]]
Το **γάλα φοράδας** είναι γάλα της φοράδας, το οποίο θηλάζουν τα πουλάρια της. Είναι πλούσιο σε πρωτεΐνη ορού γάλακτος, πολυακόρεστα λιπαρά οξέα και βιταμίνη C, και είναι βασικό συστατικό του κιμίς. Σε αρκετές ευρωπαϊκές χώρες, συμπεριλαμβανομένης της Γερμανίας, πωλείται σε σκόνη.

Το γάλα φοράδας επιλέγεται μερικές φορές αντί για το αγελαδινό γάλα για τα υποτιθέμενα οφέλη για την υγεία. Μια εξειδικευμένη αγορά θεωρεί ότι είναι θεραπεία για δερματικά ή πεπτικά προβλήματα. Επιστημονικά έγγραφα υποδεικνύουν ότι μπορεί να μειώσει την ατοπική δερματίτιδα ή το έκζεμα. Χρησιμοποιείται για την παραγωγή καλλυντικών και μπορεί να σχηματίσει τυρί με πυτιά γάλακτος καμήλας, αλλά όχι βοοειδών.

## Δείτε επίσης
* Γαϊδουρίσιο γάλα
* Γάλα άλκης
* Κρέας αλόγου

## Παραπομπές


φοραδας γαλα
Κατηγορία:Άλογα
Βιβέκ Ραναντιβέ

Ο **Βιβέκ Ραναντιβέ** (Ινδία, 7 Οκτωβρίου 1957) είναι Ινδο-Αμερικανός επιχειρηματίας, μηχανικός λογισμικού, συγγραφέας και φιλάνθρωπος, ο οποίος διετέλεσε ιδρυτής και πρώην διευθύνων σύμβουλος (CEO) της TIBCO Software, εταιρείας λογισμικού τεχνητής νοημοσύνης, και της εταιρείας Teknekron Software Systems. Είναι επίσης συνιδιοκτήτης και πρόεδρος της ομάδας του ΝΒΑ, Σακραμέντο Κινγκς. 

## Επιχειρηματική δράση

### TIBCO
Το 1997, ο Ραναντιβέ ιδρύει την εταιρεία TIBCO Software Inc. με χρηματοδότηση από την Cisco και το Reuters.

### Γκόλντεν Στέιτ Ουόριορς
Το 2010, ο Ραναντιβέ έγινε συνιδρυτής και αντιπρόεδρος της ομάδας Γκόλντεν Στέιτ Ουόριορς, και το πρώτο άτομο από την Ινδία που αγόρασε δικαιώματα κτήσης σε ομάδα του NBA.

#### Σακραμέντο Κινγκς
Στις 21 Μαρτίου 2013, ανακοινώθηκε ότι ο Ραναντιβέ είχε επιδιώξει μαζί με τους Ρονάλντ Μπερκλ και τον Μαρκ Μαστρόφ να εξαγοράσει τους Σακραμέντο Κινγκς. 

Στις 16 Μαΐου 2013, ανακοινώθηκε ότι η ομάδα έφτασε σε συμφωνία με την οικογένεια Maloof για την αγορά 65% των Κινγκς για περίπου 348 εκατομμύρια δολάρια. Το NBA ενέκρινε την πώληση στις 28 Μαΐου. 

## Παραπομπές


Κατηγορία:Αμερικανοί ευεργέτες
Κατηγορία:Αμερικανοί επιστήμονες υπολογιστών
Κατηγορία:Αμερικανοί ινδικής καταγωγής
Κωνσταντίνος Λετυμπιώτης

Ο **Κωνσταντίνος Λετυμπιώτης** (Πάφος, 16 Ιουνίου 1984) είναι Ελληνοκύπριος πολιτικός και Αρχιτέκτονας που υπηρετεί ως Κυβερνητικός Εκπρόσωπος της Κυπριακής Δημοκρατίας στην Κυβέρνηση του Νίκου Χριστοδουλίδη από τον Μάρτιο του 2023. 

Αποφοίτησε από το Αριστοτέλειο Πανεπιστήμιο και απέκτησε μεταπτυχιακό τίτλο στο Πανεπιστήμιο της Πεννσυλβάνιας των ΗΠΑ.

## Βιογραφικά στοιχεία

Γεννήθηκε στις 16 Ιουνίου 1984 στην Πάφο όπου και μεγάλωσε.  Αποφοίτησε από το Α’ Λύκειο Εθνάρχη Μακαρίου Γ’ Πάφου και ακολούθως ολοκλήρωσε την στρατιωτική του θητεία στην Εθνική Φρουρά.  Απέκτησε πτυχίο Αρχιτέκτονα Μηχανικού από την Πολυτεχνική Σχολή του Αριστοτελείου Πανεπιστημίου Θεσσαλονίκης και Μεταπτυχιακό τίτλο στην Αρχιτεκτονική από το Πανεπιστήμιο της Πεννσυλβάνιας των ΗΠΑ. Εργάστηκε ως Αρχιτέκτονας Μηχανικός μέχρι την ανάληψη των καθηκόντων του ως Κυβερνητικός Εκπρόσωπος.

## Πολιτική σταδιοδρομία

Από νεαρή ηλικία ασχολήθηκε με τα κοινά.  Εξελέγη Πρόεδρος του Κεντρικού Μαθητικού Συμβουλίου του Α’ Λυκείου Πάφου.  Ως φοιτητής δραστηριοποιήθηκε στη ΦΠΚ Πρωτοπορία στην οποία διετέλεσε Πρόεδρος της ΦΠΚ Πρωτοπορίας Θεσσαλονίκης (2008-2009), μέλος της Εθνικής Φοιτητικής Ένωσης Κυπρίων Θεσσαλονίκης, και το 2012 εξελέγη Α’ Αντιπρόεδρος της ΦΠΚ Πρωτοπορίας Παγκύπρια. Το 2015 εξελέγη Πρόεδρος της Νεολαίας του Δημοκρατικού Συναγερμού Πάφου.  

Στις Δημοτικές Εκλογές του 2016 εξελέγη πρώτος σε σταυρούς προτίμησης Δημοτικός Σύμβουλος του Δήμου Πάφου θέση που κατείχε έως το 2022 όπου και παραιτήθηκε.

Συμμετείχε στο Διοικητικό Συμβούλιο της Πολιτιστικής Πρωτεύουσας της Ευρώπης «Πάφος 2017».

## Κυβερνητικός εκπρόσωπος

Τον Μάρτιο του 2023, διορίστηκε Κυβερνητικός Εκπρόσωπος της Κυπριακής Δημοκρατίας από τον πρόεδρο Χριστοδουλίδη. Ως Κυβερνητικός Εκπρόσωπος επανέφερε τις Τακτικές Ενημερώσεις Πολιτικών Συντακτών ΜΜΕ που είχαν καταργηθεί για αρκετά χρόνια.

## Παραπομπές


Κατηγορία:Κυβερνητικοί Εκπρόσωποι Κύπρου